LT
C 235/22
Europos Sąjungos oficialusis leidinys
2023 7 3
Kita proceso šalis: Europos Komisija Apeliantės reikalavimai Apeliantė prašo: — panaikinti visą 2023 m. kovo 8 d.
Bendrojo Teismo sprendimą byloje T-235/21, Bulgarijos Respublika / Europos Komisija (EU:T:2023:105) ir išspręsti bylą kaip paskutinė instancija arba grąžinti bylą Bendrajam Teismui nagrinėti iš naujo ir — priteisti iš Komisijos bylinėjimosi išlaidas.
Apeliacinio skundo pagrindai ir pagrindiniai argumentai Grįsdama savo apeliacinį skundą, apeliantė nurodo du pagrindus: 1.
Bendrasis Teismas padarė teisės taikymo klaidą aiškindamas Reglamento (ES) Nr. 1306/2013 (1) 52 straipsnio 3 dalį ir Reglamento (ES) Nr.
908/2014 (2) 34 straipsnį, siejamą su Reglamento (ES) Nr. 1306/2013 52 straipsnio 1 dalimi ir 54 straipsnio 5 dalimi, nesilaikė SESV 296 straipsnyje įtvirtintos pareigos motyvuoti ir pažeidė gero administravimo ir lojalaus bendradarbiavimo principą, todėl padarė teisiškai klaidingą išvadą, kad buvo užtikrinta Bulgarijos Respublikos teisė į gynybą, laikytasi atitikties patvirtinimo procedūros teikiamų garantijų, pareigos motyvuoti aktus, gero administravimo ir lojalaus bendradarbiavimo principo.
Bendrojo Teismo sprendimas yra nepakankamai ir netinkamai pagrįstas, nes jis neįvertino visų bylos faktinių aplinkybių ir Bulgarijos valstybės argumentų. 2.
Aiškindamas Reglamento 1306/2013 54 straipsnio 5 dalies a ir b punktus, siejamus su 54 straipsnio 1 dalimi, Bendrasis Teismas padarė teisės taikymo klaidą, nes rėmėsi tuo, kad šiuo atveju Reglamento (ES) Nr. 1306/2013 54 straipsnio 1 dalyje nustatyto 18 mėnesių termino eiga prasidėjo nuo tada, kai „mokėjimo agentūra <...> ga[vo]“ OLAF galutines ataskaitas.
Bendrojo Teismo Sprendimo T-235/21 76–78 punktuose išdėstyta nuomonė prieštarauja suformuotai jurisprudencijai, pagal kurią Reglamento (ES) Nr. 1306/2013 52 straipsnyje įtvirtinta atitikties patvirtinimo procedūra grindžiama rungimosi principu, o įvairūs dokumentai, kuriais yra keičiamasi per administracinę procedūrą, yra dokumentai, kuriais grindžiamas sprendimas.
(1) (2)
2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr.
2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013, p. 549).
2014 m. rugpjūčio 6 d.
Komisijos įgyvendinimo reglamentas (ES) Nr.
908/2014, kuriuo nustatomos Europos Parlamento ir Tarybos reglamento (ES) Nr. 1306/2013 taikymo taisyklės, susijusios su mokėjimo agentūromis ir kitomis įstaigomis, finansų valdymu, sąskaitų patvirtinimu, patikrų taisyklėmis, užstatais ir skaidrumu (OL L 255, 2014, p. 59).
2023 m. gegužės 11 d.
Harley-Davidson Europe Ltd ir Neovia Logistics Services International pateiktas apeliacinis skundas dėl 2023 m. kovo 1 d.
Bendrojo Teismo (aštuntoji išplėstinė kolegija) priimto sprendimo byloje T-324/21, Harley-Davidson Europe Ltd ir Neovia Logistics Services International / Komisija (Byla C-297/23 P) (2023/C 235/28) Proceso kalba: anglų Šalys Apeliantės: Harley-Davidson Europe Ltd ir Neovia Logistics Services International, atstovaujamos avvocato E. Righini ir Rechtsanwalt S. Völcker Kita proceso šalis: Europos Komisija Apeliančių reikalavimai Apeliantės Teisingumo Teismo prašo: — panaikinti skundžiamą sprendimą; — panaikinti ginčijamą sprendimą ir